Държавен вестник, бр. 96, 2020 г., стр. 24

СТР.  24	
Д Ъ Р Ж А В Е Н  В Е С Т Н И К 	
БРОЙ  96
Чл. 10. (1) Разходите по чл. 3, т. 7 при учас-
тие в курс с продължителност над 3 месеца 
в чужбина са в размер на сбора от:
1. изплатените от Министерството на от-
браната пътни, дневни и квартирни пари по 
повод командироването на военнослужещия;
2. разходите за участието в курса, извър-
шени от Министерството на отбраната.
(2) Информация за разходите по ал. 1, 
т. 1 се предоставя от директора на дирекция 
„Финанси“ в Министерството на отбраната.
(3) Информация за разходите по ал. 1, т. 2 
се предоставя от директора на дирекция „Уп-
равление на човешките ресурси в отбраната“ 
в Министерството на отбраната.
Чл. 11. (1) Разходите за издръжка и обучение 
на курсантите по чл. 4 за времето на обуче-
нието им се изчисляват по начина, посочен 
в приложението с отчитане на показателите 
по таблици 1, 2 и 3.
(2) Разходите по ал. 1 се определят от на-
чалника на военното училище.
Чл. 12. (1) Разходите за издръжка и обучение 
на кадетите по чл. 5 за времето на обучени-
ето им се изчисляват по начина, посочен в 
приложението с отчитане на показателите по 
таблици 1, 2 и 3.
(2) Информация за разходите по ал. 1 се 
предоставя от началника на военното училище.
Чл. 13. Военните академии, висшите во-
енни училища и Институтът по отбрана 
„Професор Цветан Лазаров“ изготвят и под-
държат база данни за разходите, дължими за 
възстановяване по чл. 260 от ЗОВСРБ, за един 
обучаем по специалности, специализации и 
докторски програми.
Г л а в а  т р е т а
РЕД ЗА ОПРЕДЕЛЯНЕ И СЪБИРАНЕ НА 
ПОДЛЕЖАЩИТЕ НА ВЪЗСТАНОВЯВАНЕ 
РАЗХОДИ ЗА ИЗДРЪЖКА, ОБУЧЕНИЕ, 
КВАЛИФИКАЦИЯ И/ИЛИ ПРЕКВАЛИ-
ФИКАЦИЯ
Чл. 14. (1) Подлежащите на възстановяване 
разходи по чл. 260, ал. 1 от ЗОВСРБ се оп-
ределят от длъжностното лице, което издава 
заповедта за отчисляване от списъчния състав 
по чл. 73, ал. 8 от ППЗОВСРБ.
(2) Подлежащите на възстановяване раз-
ходи по чл. 260, ал. 2 и 3 от ЗОВСРБ се 
определят от началника на висшето военно 
училище.
Чл. 15. (1) За определяне подлежащите 
на възстановяване разходи по чл. 260, ал. 1 
от ЗОВСРБ длъжностното лице по чл. 14, 
ал. 1 установява дали е налице неизпълнен 
от военнослужещия първоначален и/или 
неизпълнени удължени срокове на военната 
му служба.
(2) Когато първоначалният срок не е из-
текъл, неизпълнението се състои от неизпъл-
нения първоначален срок и неизпълнените 
удължени срокове за всяко обучение, като 
първият неизпълнен удължен срок започва да 
тече от момента на изтичане на първоначалния 
срок, а всеки от следващите – от момента на 
изтичането на предходния неизпълнен удъл-
жен срок за обучение по последователността 
на обученията.
(3) Когато първоначалният срок е изтекъл, 
неизпълнението се състои от неизпълнените 
последователно удължени срокове за всяко 
обучение.
Чл. 16. При наличие на неизпълнен първо-
начален и/или неизпълнени удължени срокове 
на военна служба по искане на длъжностното 
лице по чл. 14, ал. 1 длъжностните лица по 
предходната глава предоставят информация 
за разходите в срок 7 работни дни.
Чл. 17. (1) Въз основа на получената ин-
формация по чл. 16 длъжностното лице по 
чл. 14, ал. 1 изчислява всеки от разходите, 
подлежащи на възстановяване, пропорци-
онално на неизпълнения първоначален и/
или на неизпълнените удължени срокове на 
военната служба.
(2) Сборът от разходите по ал. 1 формира 
вземането по чл. 260, ал. 1 от ЗОВСРБ.
Чл. 18. В заповедта за отчисляване от 
списъчния състав се посочват неизпълненият 
първоначален и/или неизпълнените удължени 
срокове на военната служба, както и че взема-
нето по чл. 260, ал. 1 от ЗОВСРБ се удържат 
от полагащите се обезщетения и други взе-
мания на военнослужещия при прекратяване 
на договора му за военна служба.
Чл. 19. (1) За определяне на разходите, 
подлежащи на възстановяване по чл. 260, 
ал. 1 от ЗОВСРБ, се изготвя справка, в която 
се посочват:
1. неизпълненият първоначален и/или не-
изпълнените удължени срокове на военната 
служба поотделно;
2. размерът на разходите по чл. 3 поотделно;
3. сумата, пропорционална на неизпълнения 
първоначален и/или неизпълнените удължени 
срокове на военната служба за всеки един 
подлежащ на възстановяване разход поотделно;
4. неиздължената сума по чл. 5 към датата 
на прекратяване на договора за военна служба;
5. сборът от сумите по т. 3 и 4.
(2) Справката се изготвя от кадровия и 
финансовия орган и се подписва от длъж-
ностното лице по чл. 14, ал. 1.
(3) Длъжностното лице по чл. 14, ал. 1 
издава заповед за удържане на сумата по 
ал. 1, т. 5 от обезщетението и другите взе-
мания, които задълженото лице има право 
да получи.